După constituirea Țării Românești, Moldovei și Unirii celor trei neamuri în Ardeal, dar mai ales după înnăbușirea răscoalei de la Bobâlna în 1438, o parte din populația românească din Transilvania s-a desprins din "Universitas Valachorum", venind să colonizeze ținuturile de la sud de Carpați ("ultra Alpes in terram Basarab"), în timp ce românii transilvăneni au pierdut treptat statutul de stare socială independentă și au fost în final excluși de la adunările stărilor transilvane și deci de la viața politică a principatului.